91 
letibb pontja ezen előjövetnek Galacz vidéke, bonnét én hoztam több 
évvel ezelőtt egy szép Uniót (Pekia tájékáról), melyet Hörnes irt le. 
Ezen érdekes képlet Magyarhonra éppen oly fontos, mint Romániára 
nézve. Nálunk a nagy zárt medenczében Püspök-Ladánynál az artézi 
kútfúrásnál már alluvial-anyaggal van fedve, mig Románia nyílt me- 
deuczéjében a magaslat tetejét képezi. 
* 
Volt ezen idő alatt a S o c i é t é minél - alogiqu e-nak is szak- 
ülése (feltűnő szerény helyiségben), * melyen ugyancsak megvárják, 
hogy a programmon álló tárgyakon kívül a jelen való vendégek is kö¬ 
zöljenek valamit. Jelen volt ekkor Nordenskiöld s az röviden közlötte, 
hogy mig más utazása alkalmával az éjszaki vidék hómezején feketés 
port talált, melyet Fouqué vasszemeket tartalmazó meteorit-pornak is¬ 
mert fel, a Vega expeditió alkalmával ily et nem látott, hanem a hó¬ 
ról valami sárgás-barna ásvány-kristályokat hozott, melyeket majd 
közelebb íog tüzetesebben megvizsgálni. En az Urvölgyitről közlöttem 
valamit s erre alkalmat szolgáltatott, hogy magammal vittem s ott 
kiosztottam néhány példányt a német leírásból képpel együtt (Litera- 
rische Berichte külön lenyomata). 
* 
A geológiai társulat 50 éves jubileuma alkalmából conferen- 
t i á r a volt összehiva a nemzetközi geológiai congressus 
két választmánya is: egyik a színezés, másik a nomenclatura 
unificatiójára nézve; Magyarhon részéről Hantken az elsőnek, én a má¬ 
sodiknak vagyok tagja s egy indokkal több, hogy Párisba menjünk. 
Az első nemzetközi geológiai congressus Párásban volt 1878-ban 
megtartva a világkiállítás alkalmából és azt a szakemberek, daczára 
Anglia és Németország elmaradásának, az egész világból fényesen láto¬ 
gatták (vagy 340 tag volt). Ott határozatba ment, hogy a következő 
nemzetközi congressus 3 év múlva tartassák s a helyre nézve Olaszor¬ 
szág jelentkezvén, Bologna lett kitűzve, hol az 1881-ben szeptember 
26 án fog megtartatni. Ezen gyűlés rendezésére egy olasz szervező 
* A Sorbonne (párisi egyetem, ásványtani intézetében. Akár a gyűjteményt, 
akár a helyiséget s ennek berendezését tekintve, a mi egyetemünk tetemesen hala¬ 
dottabb fokon áll! 
A Sorbonne geológiai intézetének helyiségei is felette primitívek, ott sincs 
üveg alatt felállított gyűjtemény, nincsenek fűthető termek. De a fiókokban Hébert 
sok kincset gyűjtött már össze. A Collége de Francé gyűjteménye szintén rósz kar¬ 
ban van; a Muséum d’Histoire naturelle ásvány és geológiai gyűjteménye sincs a 
mai színvonalon; még legjobban van rendezve az Ecole des mines mineralogiai s 
geológiai gyűjteménye, de a m. nemzeti Muzeum ásványgyiijteményét tekintve ez is 
hátrább áll. 
